તિરુવનંતપુરમઃ કેરળના સબરીમાલા મંદિરમાં જેવી રીતે કોર્ટે મહિલાઓના પ્રવેશ પરના પ્રતિબંધને હટાવી દીધો છે તે બાદ વિરોધ પક્ષ સતત કોર્ટના ફેસલાનો વિરોધ કરી રહ્યો છે. લોકોના વિરોધની વચ્ચે મંદિર પ્રશાસની દેખરેખ રાખનાર સંસ્થા ત્રાવણકોર દેવસ્વોમ બોર્ડે તમામ પક્ષકારોને વાતચીત કરવા માટે આમંત્રિત કર્યા છે. જણાવી દઈએ કે બોર્ડ કેરળમાં ભગવાન અયપ્પન મંદિરની દેખરેખ રાખે છે. અહેવાલો મુજબ બોર્ડે પંડલમ શાહી પરિવાર, સબરીમાલા મંદિરના પુજારીઓ અને તેની સાથે જોડાયેલ સંસ્થાઓ અને હિંદુ સંગઠનને બેઠક માટે બોલાવ્યા છે.